
ΑΠΟΦΑΣΕΙΣ 

1 Κανονισμός Λειτουργίας του Εθνικού Μηχανι¬ 
σμού Διερεύνησης Περιστατικών Αυθαιρεσίας. 

2 Διευκρίνιση στην Ετήσια Έκθεση του ΑΣΕΠ 
έτους 2016 που δημοσιεύθηκε στο ΦΕΚ 1935/ 
02.06.2017 (τ.Β'). 


ΑΠΟΦΑΣΕΙΣ 

Αριθμ.Φ. 10/24727/20 17 (1) 

Κανονισμός Λειτουργίας του Εθνικού Μηχανι¬ 
σμού Διερεύνησης Περιστατικών Αυθαιρεσίας. 

Ο ΣΥΝΗΓΟΡΟΣ ΤΟΥ ΠΟΛΙΤΗ 

Έχοντας υπόψη: 

1. Τις διατάξεις: 

α)Του ν. 2477/1997 (Α'59) «Συνήγοροςτου Πολίτη και 
Σώμα Επιθεωρητών - Ελεγκτών Δημόσιας Διοίκησης», 
όπως ισχύει. 

β) Του άρθρου 8 του ν. 2623/1998 (Α' 139) «Ανασύντα¬ 
ξη των εκλογικών καταλόγων, οργάνωση και άσκηση του 
εκλογικού δικαιώματος των ετεροδημοτών, εκσυγχρο¬ 
νισμός της εκλογικής διαδικασίας και άλλες διατάξεις», 
όπως συμπληρώθηκε και ισχύει. 

γ) Του ν. 3051 /2002 (Α'220) «Συνταγματικά κατοχυρω¬ 
μένες ανεξάρτητες αρχές, τροποποίηση και συμπλήρω¬ 
ση του συστήματος προσλήψεων στο δημόσιο τομέα και 
συναφείς ρυθμίσεις», όπως ισχύει, και ιδίως των παρ. 5 
και 7 του άρθρου 2 αυτού. 

δ)Του ν. 3094/2003 (Α' 10) «Συνήγοροςτου Πολίτη και 
άλλες διατάξεις», όπως ισχύει. 

ε) Του ν. 3861/2010 (Α' 112) «Ενίσχυση της διαφάνειας 
με την υποχρεωτική ανάρτηση νόμων και πράξεων των 
κυβερνητικών, διοικητικών και αυτοδιοικητικών οργά¬ 
νων στο διαδίκτυο «Πρόγραμμα Διαύγεια» και άλλες 
διατάξεις», όπως ισχύει. 

στ) Του ν. 4443/2016 (Α'232) και ιδίως των άρθρων 
56 - 57 περί Σύστασης Εθνικού Μηχανισμού Διερεύνησης 
Περιστατικών Αυθαιρεσίας στα σώματα ασφαλείας και 
τους υπαλλήλους των καταστημάτων κράτησης. 


ζ)Τουπ.δ. 273/1999 (Α'229) «Κανονισμός λειτουργίας 
του Συνηγόρου του Πολίτη», όπως τροποποιήθηκε και 
ισχύει. 

2. Το γεγονός ότι με την παρούσα απόφαση δεν προ- 
καλείται δαπάνη στον κρατικό προϋπολογισμό. 

3. Τις υπηρεσιακές ανάγκες, αποφασίζουμε: 

Τη θέσπιση Κανονισμού Λειτουργίας του Εθνικού Μη¬ 
χανισμού Διερεύνησης Περιστατικών Αυθαιρεσίας. 

Κανονισμός λειτουργίας στο Συνήγορο του Πολίτη 
του Εθνικού Μηχανισμού Διερεύνησης Περιστατικών 
Αυθαιρεσίας (ν. 4443/2016, Μέρος Δ') 

1. Γενικά 

I. 0 Εθνικός Μηχανισμός Διερεύνησης Περιστατικών 
Αυθαιρεσίας (Ε.ΜΗ.ΔΙ.Π.Α.) αποτελεί ειδική αρμοδιότητα 
του Συνηγόρου του Πολίτη και ασκείται στο πλαίσιο που 
ορίζεται από το ν. 4443/2016 (Μέρος Δ', άρθρα 56-58 και 
77). Ο Ε.ΜΗ.ΔΙ.Π.Α. εντάσσεται λειτουργικά και οργανω¬ 
τικά στο Συνήγορο του Πολίτη. 

2. Η εκτέλεση των αρμοδιοτήτων του Ε.ΜΗ.ΔΙ.Π.Α. 
μπορεί να ανατίθεται με απόφαση του Συνηγόρου του 
Πολίτη σε Βοηθό Συνήγορο, ο οποίος επικουρείται από 
ειδική ομάδα («ομάδα Ε.ΜΗ.ΔΙ.Π.Α.») συγκροτούμενη 
από μέλη του επιστημονικού και διοικητικού προσωπι¬ 
κού της Αρχής, που ορίζονται με απόφαση του Συνηγό¬ 
ρου του Πολίτη. 

3.0 Συνήγορος του Πολίτη συντάσσει κάθε χρόνο γε¬ 
νικό πρόγραμμα δράσης (θεΐίοη ρΐθπ) του Ε.ΜΗ.ΔΙ.Π.Α, 
το οποίο περιλαμβάνει, ενδεικτικά, δράσεις ενημέρωσης 
και επικοινωνίας για την εν λόγω ειδική αρμοδιότητα, 
επισκέψεις στις ελεγχόμενες Υπηρεσίες, καθώς και σε χώ¬ 
ρους κράτησης, που υπάγονται στην αρμοδιότητά του. 

4. Για τις ανάγκες του Ε.ΜΗ.ΔΙ.Π.Α. τηρείται Ειδική Βάση 
Δεδομένων, που αποτελεί παράρτημα του Ολοκληρω¬ 
μένου Πληροφοριακού Συστήματος, η πρόσβαση στην 
οποία παρέχεται στον Συνήγορο, στον αρμόδιο Βοηθό 
Συνήγορο και στα μέλη της ομάδας του Ε.ΜΗ.ΔΙ.Π.Α. 

II. Έναρξη διαδικασίας έρευνας από τον Ε.ΜΗ.ΔΙ.Π.Α. 

5.0 Ε.ΜΗ.ΔΙ.Π.Α. επιλαμβάνεται υποθέσεων αυτεπάγ- 

γελτα, κατόπιν καταγγελίας ή κατόπιν παραπομπής από 
τον αρμόδιο Υπουργό ή Γενικό Γραμματέα. 

6.α. Στο Γραφείο Υποδοχής του Συνηγόρου του Πολίτη 
γίνονται δεκτές καταγγελίες για περιστατικά αυθαιρε¬ 
σίας, είτε αυτοπροσώπως, είτε μέσω πληρεξουσίου. Οι 
καταγγελίες πρέπει να είναι επώνυμες και έγγραφες και 

μπορούν να στρέφονται και κατ'αγνώστων. Σε περίπτω¬ 
ση προφορικής ή ανώνυμης καταγγελίας ισχύουν όσα 
αναφέρονται στη συνέχεια. 

β. Από το Γραφείο Υποδοχής Κοινού παρέχονται γε¬ 
νικές πληροφορίες για τη λειτουργία του Μηχανισμού, 
γίνεται ταυτοποίηση του καταγγέλλοντος ή του πληρε- 
ξούσιού του και ελέγχονται τα τυπικά στοιχεία της κα¬ 
ταγγελίας. Ο καταγγέλλων μπορεί να προσέρχεται με 
δικηγόρο ή διερμηνέα. Αν δεν γνωρίζει ελληνικά και 
προσέλθει χωρίς διερμηνέα, χρέη διερμηνέα μπορεί να 
τελέσει μέλος του προσωπικού του Συνηγόρου του Πο¬ 
λίτη με επαρκή γνώση της ξένης γλώσσας, στην οποία 
θα γίνει η επικοινωνία. Εφόσον ο καταγγέλλων το ζη¬ 
τήσει εγγράφως, γίνεται επισήμανση για τη διατήρηση 
της ανωνυμίας του. Στην περίπτωση αυτή του γνωστο¬ 
ποιείται ότι θα ενημερωθεί εάν τυχόν δεν είναι δυνατή 
η διερεύνηση του περιστατικού χωρίς την αποκάλυψη 
των στοιχείων της ταυτότητάς του. 

7. α. Οι έγγραφες επώνυμες καταγγελίες καταχωρού- 
νται στην Ειδική Βάση Δεδομένων και λαμβάνουν αριθμό 
πρωτοκόλλου. 

Η προφορική επώνυμη καταγγελία, εφόσον ο καταγγελ- 
λων δηλώσει ότι αδυνατεί να συντάξει έγγραφο, μπορεί 
να γίνει ενώπιον του Ειδικού Επιστήμονα του Συνηγόρου 
του Πολίτη που στελεχώνει το Γραφείο Υποδοχής Κοι¬ 
νού, εφόσον ο τελευταίος κρίνει ότι συντρέχουν οι λόγοι 
που επικαλείται ο καταγγέλλων. Εφόσον κριθεί σκόπιμο, 
μπορεί να κληθεί μέλος της Ομάδας Ε.ΜΗ.ΔΙ.Π.Α. Η συ¬ 
νεργασία του καταγγέλλοντος με τον Ειδικό Επιστήμονα 
μπορεί, εφόσον κριθεί σκόπιμο, να γίνει σε χώρο, όπου θα 
διασφαλίζεται η εχεμύθεια και η ανωνυμία του πρώτου. 

Ο ΕΕ συντάσσει την καταγγελία και επιπλέον έκθεση, 
στην οποία αναφέρεται ο λόγος, για τον οποίο ο κα- 
ταγγελλων αδυνατεί να γράψει την καταγγελία του. Η 
έκθεση αυτή υπογράφεται από τον καταγγέλλοντα και 
τον ΕΕ που τη συνέταξε, εφόσον ο ΕΕ διαπιστώσει ότι ο 
καταγγέλλων έχει κατανοήσει πλήρως το περιεχόμενο 
της καταγγελίας του και τις έννομες συνέπειες που αυτή 
επιφέρει. Στη συνέχεια τη καταγγελία, αφού υπογράφει 
από τον καταγγέλλοντα, καταχωρείται στη φάση δεδο¬ 
μένων και προωθείται στον Ε.ΜΗ.ΔΙ.Π.Α. 

β. Οι ανώνυμες καταγγελίες, που λαμβάνονται με 
οποιονδήποτε τρόπο (αυτοπροσώπως, ταχυδρομικά, 
με τηλεομοιοτυπία ή με διαδικασία ηλεκτρονικής απο- 
στολής/ννθό), ανεξάρτητα από το εάν περιέχουν επαρκή 
στοιχεία για τη διερεύνηση τους, πρωτοκολλούνται και 
προωθούνται στον Ε.ΜΗ.ΔΙ.Π.Α. με επισήμανση σχετικά 
με την ανωνυμία τους. Αν η ανώνυμη καταγγελία υπο¬ 
βάλλεται στο Γραφείο Υποδοχής Κοινού αυτοπροσώπως, 
παραλαμβάνεται, πρωτοκολλείται και ο καταγγέλλων 
ενημερώνεται ότι η εξέτασή της θα εκτιμηθεί για τυχόν 
αυτεπάγγελτη παρέμβαση. 

8. Οι καταγγελίες που λαμβάνονται από το Συνήγο¬ 
ρο του Πολίτη κατόπιν παραπομπής από τον αρμόδιο 
Υπουργό ή Γενικό Γραμματέα, διαβιβάζονται στον Ε.ΜΗ. 
ΔΙ.Π.Α. προς αξιολόγηση. 

III. - Επεξεργασία καταγγελιών 

9. Αφού η καταγγελία καταχωρηθεί σε ειδική βάση δε¬ 
δομένων και σε εύλογο χρονικό διάστημα, ο Συνήγορος 


του Πολίτη την αξιολογεί και, εφόσον εμπίπτει στην αρ¬ 
μοδιότητα του Ε.ΜΗ.ΔΙ.Π.Α. αποφασίζεται η περαιτέρω 
επεξεργασία της, μέσα σε 10 μέρες, με έναν από τους 
εξής τρόπους: 

ί) Διερεύνηση από τον Συνήγορο του Πολίτη. 

ϋ) Προώθηση στο αρμόδιο πειθαρχικό όργανο και 
παρακολούθηση. 

ίϋ) Θέση στο Αρχείο. 

10. Διερεύνηση από τον ΣτΠ 

α. Ο ΣτΠ αποφασίζει τη διερεύνηση μιας καταγγελίας ή 
περιστατικού, ιδίως όταν κρίνεται ότι ενδείκνυται για την 
εκπλήρωση της αποστολής του λόγω της βαρύτητας της 
καταγγελλόμενης πράξης, της βαρύτητας της προσβο¬ 
λής σε συνάρτηση με την ευαλωτότητα των παθόντων, 
του ενδεχομένου τυχόν συστηματικών συμπεριφορών 
αυθαιρεσίας κ.α. Εφόσον κριθεί σκόπιμο να διερευνήσει 
την υπόθεση ο Ε.ΜΗ.ΔΙ.Π.Α, ενημερώνεται εγγράφωςτο 
αρμόδιο πειθαρχικό όργανο για το γεγονός ότι διεξάγε¬ 
ται έρευνα, ώστε να ανασταλεί η τυχόν έκδοση πειθαρ¬ 
χικής απόφασης μέχρι την παρέλευση τριών μηνών, εάν 
δεν παραταθεί κατά παρέκκλιση για άλλους τρεις μήνες. 
Με το ίδιο έγγραφο ζητείται η διακρίβωση των ακριβών 
στοιχείων του καταγγελλόμενου και ο Ε.ΜΗ.ΔΙ.Π.Α ζητά 
να ενημερωθεί για το εάν η υπόθεση διερευνάται ήδη 
πειθαρχικά και εάν ναι, αν έχουν επιβληθεί διοικητικά 
μέτρα σε βάρος του πειθαρχικά ελεγχόμενου. Εάν έχει 
σχηματιστεί πειθαρχική δικογραφία, ο Συνήγορος ζητά 
αντίγραφα των στοιχείων του φακέλου σε κάθε στάδιο 
αυτής. 

β. Ο Ε.ΜΗ.ΔΙ.Π.Α ερευνά την υπόθεση με βάση τη γε¬ 
νική διαδικασία έρευνας του ν. 3094/2003 και του πα¬ 
ρόντος κανονισμού. 

Πριν από τη σύνταξη του πορίσματος, καλείται εγγρά- 
φως ο ελεγχόμενος να λάβει γνώση των στοιχείων της 
έρευνας και να εκθέσει τις απόψεις του (άρ. 20 παρ. 2Σ), 
μέσα σε συγκεκριμένη προθεσμία. Στο σχετικό έγγραφο 
πρέπει να περιγράφεται λεπτομερώς η πράξη, για την 
οποία καλείται να εξετασθεί, καθώς και η ακολουθού¬ 
μενη διαδικασία (αρ. 56επ. ν. 4443/2016). Ο ελεγχόμε¬ 
νος εκθέτει τις απόψεις του προφορικά και απαντά σε 
ερωτήσειςτων εκπροσώπων του Ε.ΜΗ.ΔΙ.Π.Α., οι οποίοι 
ορίστηκαν για το σκοπό αυτό. Για την κατάθεσή του αυτή 
συντάσσεται έκθεση, η οποία υπογράφεται από αυτόν 
και τους εκπροσώπους του Ε.ΜΗ.ΔΙ.Π.Α. Ο ελεγχόμενος 
μπορεί να υποβάλει υπόμνημα, επί του οποίου είναι 
δυνατό να του τεθούν διευκρινιστικές ερωτήσεις. Στη 
διαδικασία αυτή ο ελεγχόμενος μπορεί να παρίσταται 
με δικηγόρο. 

γ. Μετά την εξέταση του ελεγχόμενου ή εάν παρέλθει 
άπρακτη η προθεσμία, ο Ε.ΜΗ.ΔΙ.Π.Α. προχωρά στην έκ¬ 
δοση πορίσματος, το οποίο αποστέλλει στον πειθαρχικό 
προϊστάμενο του ελεγχόμενου, για τις δικές του ενέργει¬ 
ες κατά τις οικείες πειθαρχικές διατάξεις. 

δ. Το πόρισμα του Ε.ΜΗ.ΔΙ.Π.Α. πρέπει να προσδιορίζει: 
α. τα αντικειμενικά ευρήματα της έρευνας, κυρίως αυτά 
που οδηγούν στην υπαγωγή του συγκεκριμένου περι¬ 
στατικού σε συγκεκριμένες πράξεις που αναφέρονται 
στο άρ. 1 του ν. 3938/2011, όπως αντικαταστάθηκε με 
το αρ. 56 §1 α-δ του ν. 4443/2016, β. τα υποκειμενικά 

στοιχεία, δηλαδή την υπαιτιότητα του καταγγελλόμενου, 
γ. τα αποδεικτικά στοιχεία που έχουν συλλεχθεί και από 
τα οποία προκύπτουν τα παραπάνω ευρήματα. 

ε. Εάν ο Ε.ΜΗ.ΔΙ.Π.Α. κρίνει ότι η απόφαση του πει¬ 
θαρχικού οργάνου αποκλίνει από το διατακτικό του 
πορίσματος του χωρίς ειδική και εμπεριστατωμένη αι¬ 
τιολογία, ενεργεί σύμφωνα με τις γενικές διατάξεις του 
ν. 3094/2003, και κοινοποιεί τις απόψεις του στον οικείο 
Υπουργό για τις δικές του ενέργειες. 

στ. Μετά το πέρας της διαδικασίας ο Ε.ΜΗ.ΔΙ.Π.Α. 
κοινοποιεί στον καταγγέλλοντα το σχετικό πόρισμα, 
επί πλέον δε, κατόπιν έγγραφης αίτησης του, εκείνα τα 
στοιχεία του φακέλου για τα οποία δεν συντρέχει κώ¬ 
λυμα πρόσβασης υπό τους όρους των ν. 2472/1997, 
2690/1999 και 3471/2006 ή άλλων ειδικών διατάξεων. 
Εάν η έρευνα διεξάγεται κατόπιν παραπομπής από τον 
αρμόδιο Υπουργό ή Γενικό Γραμματέα, ενημερώνεται 
και του αποστέλλεται το σχετικό πόρισμα. 

11. Προώθηση και παρακολούθηση 

α) Η καταγγελία προωθείται στο αρμόδιο πειθαρχι¬ 
κό όργανο με εντολή διερεύνησης, με ειδική μνεία της 
υποχρέωσης του αρ 56 παρ. ν. 4443/2016 να εξεταστεί 
η υπόθεση κατά προτεραιότητα. Ανάμεσα στα άλλα δι- 
ερευνάται εάν το πειθαρχικό όργανο έχει ήδη ξεκινήσει 
πειθαρχική έρευνα για τη συγκεκριμένη υπόθεση. 

β) Η υπόθεση καταχωρείται σε βάση δεδομένων ανά 
πειθαρχικό όργανο, ώστε να είναι εύκολη η παρακολού¬ 
θηση. Η Βάση αυτή θα ενημερώνεται για την τήρηση 
των προθεσμιών που ορίζονται από τις ειδικές διατάξεις 
κάθε πειθαρχικής διαδικασία και θα έχει δυνατότητα ει¬ 
δοποίησης (βΙθγϊ). Κατόπιν επικοινωνίας με τα αρμόδια 
πειθαρχικά όργανα, ορίζεται κοινώς αποδεκτή διαδικα¬ 
σία που θα καθιστά αποτελεσματική και άμεση την πα¬ 
ρακολούθηση της πορείας των υπό έλεγχο υποθέσεων 
από τον Ε.ΜΗ.ΔΙ.Π.Α. 

γ) Μετά την ολοκλήρωση της εξέτασης από το πει¬ 
θαρχικό όργανο, και πριν από την έκδοση της απόφα¬ 
σης, ο φάκελος της υπόθεσης αποστέλλεται στον Ε.ΜΗ. 
ΔΙ.Π.Α. Εφόσον κριθεί σκόπιμο αναπέμπεται για συμπλή¬ 
ρωση μέσα σε 20 ημέρες από την λήψη του φακέλου 
(βλ. παραγρ. 8 ν. 4443/2016). Η προθεσμία αυτή μπορεί 
να παρατείνεται υπό τους όρους του άρ. 4 παρ. 2 του 
ν. 2690/1999. 

12. Θέση στο Αρχείο 

Με απόφαση του Συνηγόρου του Πολίτη τίθενται στο 
αρχείο 

α) Οι απαράδεκτες επώνυμες καταγγελίες, όταν τα 
πραγματικά περιστατικά που περιγράφονται δεν συνι- 
στούν τις πράξεις που ελέγχει ο Ε.ΜΗ.ΔΙ.Π.Α. Στις περι¬ 
πτώσεις που τα καταγγελλόμενα μπορούν να εξεταστούν 
στο πλαίσιο της γενικής αρμοδιότητας του Συνηγόρου 
του Πολίτη, η υπόθεση παραπέμπεται στον κατά θέμα 
αρμόδιο Κύκλο. 

β) Οι ανεπίδεκτες εκτίμησης επώνυμες καταγγελίες, 
όταν το περιεχόμενο τους είναι ακατάληπτο, εντελώς 
αόριστο, ελλιπές και ο καταγγελλων δεν προσήλθε να 
προσκομίσει συμπληρωματικά στοιχεία. 

γ) Οι καταγγελίες, στις οποίες η τήρηση της ανωνυμίας, 
που έχει ζητηθεί από τον πολίτη, καθιστά αδύνατη την 


συνέχιση της έρευνας. Στην περίπτωση αυτή ο ενδιαφε¬ 
ρόμενος ενημερώνεται ότι η καταγγελία του θα τεθεί στο 
αρχείο, εφόσον ο ίδιος δεν συναινέσει εγγράφως στην 
ανακοίνωση του ονόματος του. 

δ) Ολες οι ανώνυμες καταγγελίες, εφόσον δεν κριθεί 
σκόπιμη η εξέτασή τους με τη διαδικασία της αυτεπάγ- 
γελτης έρευνας. 

Στις παραπάνω υπό α, β, γ περιπτώσεις, ενημερώνεται 
ο καταγγέλλων εγγράφως. 

IV. - Ολοκλήρωση διαδικασίας 

13. Στις καταγγελίες που διενεργείται έλεγχος από τον 
Ε.ΜΗ.ΔΙ.Π.Α, η παρέμβαση της Αρχής ολοκληρώνεται 
με την λήψη της απόφασης του πειθαρχικού οργάνου 
που εναρμονίζεται με το πόρισμα του Ε.ΜΗ.ΔΙ.Π.Α. ή 
αποκλίνει αιτιολογημένα, χωρίς ο Ε.ΜΗ.ΔΙ.Π.Α. να έχει 
αναπέμψει λόγω έλλειψης αιτιολογίας. 

Στις καταγγελίες που παραπέμπονται για έλεγχο, η 
παρέμβαση της Αρχής ολοκληρώνεται με τη λήψη της 
απόφασης του πειθαρχικού οργάνου και την παρέλευση 
20 ημερών χωρίς ο Ε.ΜΗ.ΔΙ.Π.Α. να έχει αναπέμψει για 
συμπλήρωση. 

Σε όσες από τις παραπάνω υποθέσεις εισήχθησαν μετά 
από επώνυμη καταγγελία, αποστέλλεται σχετικό έγγρα¬ 
φο στον καταγγέλλοντα, ο οποίος ενημερώνεται όπως 
προβλέπεται στην παράγραφο 10στ'του παρόντος. 

14. Εφόσον μετά το πέρας του ελέγχου του Ε.ΜΗ.ΔΙ.Π.Α 
ή μετά την γνωστοποίηση του ελέγχου από το αρμόδιο 
πειθαρχικό όργανο προκύψουν επαρκείς ενδείξεις ενο¬ 
χής για ένα από τα αδικήματα του αρ. 1 του ν. 3938/2001, 
όπως αντικαταστάθηκε με το άρ. 56 του ν. 4443/2016, 
η υπόθεση παραπέμπεται στον Εισαγγελέα υπό τους 
όρους του αρ. 5 παρ. δδ'του ν. 3094/2003. 

V. Καταδικαστικές αποφάσεις ΕΔΔΑ 

15. Οι αποφάσεις του ΕΔΔΑ σε βάρος της Ελλάδας, 
με τις οποίες διαπιστώνονται ελλείψεις της πειθαρχικής 
διαδικασίας ή νέα στοιχεία που δεν αξιολογήθηκαν στην 
πειθαρχική έρευνα ή την εκδίκαση της υπόθεσης, εισέρ¬ 
χονται στον Ε.ΜΗ.ΔΙ.Π.Α. από τις Διευθύνσεις Προσωπι¬ 
κού των αρμοδίων υπηρεσιών (Σωμάτων Ασφαλείας και 
Καταστημάτων Κράτησης) και καταχωρούνται στη Βάση 
Δεδομένων, με την οποία εξασφαλίζεται η δυνατότητα 
παρακολούθησής τους. Με την καταχώριση στη Βάση 
Δεδομένων γίνεται μνεία του ακριβούς χρόνου παραγρα¬ 
φής της πράξης, δεδομένου ότι από το χρόνο εισόδου 
της απόφασης στον Ε.ΜΗ.ΔΙ.Π.Α. συνεχίζεται η παραγρα¬ 
φή του πειθαρχικού αδικήματος, η οποία είχε διακοπεί 
από το χρόνο έκδοσης της απόφασης του πειθαρχικού 
οργάνου μέχρι την περιέλευση στον Ε.ΜΗ.ΔΙ.Π.Α. της 
απόφασης του ΕΔΔΑ. 

16. Μέσα σε δέκα ημέρες από την περιέλευση της από¬ 
φασης του ΕΔΔΑ, ο Ε.ΜΗ.ΔΙ.Π.Α., αποφασίζει: 

α) εάν δεν απαιτείται η εκ νέου διερεύνηση της υπόθε¬ 
σης, οπότε γνωστοποιεί το πόρισμά του στη Διεύθυνση 
Προσωπικού της αρμόδιας υπηρεσίας, για να τεθεί η 
υπόθεση στο αρχείο, 

β) εάν θα διενεργηθεί οίκοθεν έλεγχος, σύμφωνα με τις 
διατάξεις του ν. 3094/2003 και του παρόντος κανονισμού, 

ή γ) εάν θα παραπεμφθεί η υπόθεση στο αρμόδιο 
πειθαρχικό όργανο, οπότε και διατάσσεται νέα έρευνα 

και συμπλήρωση του πειθαρχικού ελέγχου στο πλαίσιο 
της απόφασης του ΕΔΔΑ. Στο παραπεμπτικό έγγραφο ο 
Ε.ΜΗ.ΔΙ.Π.Α. μπορεί να υποδείξει συγκεκριμένες ανακρι- 
τικές πράξεις, που πρέπει να διενεργηθούν, ή στοιχεία 
που θα πρέπει να ληφθούν υπόψη, σύμφωνα με την 
απόφαση του ΕΔΔΑ. 

17.0 χειρισμός των παραπάνω υποθέσεων αποτελούν 
ειδικό κεφάλαιο στην Ετήσια Έκθεση του Ε.ΜΗ.ΔΙ.Π.Α. 

VI. - Ακροτελεύτια διάταξη 

18. Όσα ζητήματα της λειτουργίας του Ε.ΜΗ.ΔΙ.Π.Α. 
δεν ρυθμίζονται ειδικά από τον παρόντα Κανονισμό, 
υπάγονται στις γενικές διατάξεις του Κανονισμού Λει¬ 
τουργίας του Συνηγόρου του Πολίτη (π.δ. 273/1999) και 
το ν. 4443/2016. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Ιουνίου 2017 
Ο Συνήγορος του Πολίτη 
ΑΝΔΡΕΑΣ ΠΟΤΤΑΚΗΣ 


Αριθμ. 9938 _ (2) 

Διευκρίνιση στην Ετήσια Έκθεση του ΑΣΕΠ 
έτους 2016 που δημοσιεύθηκε στο ΦΕΚ 1935/ 
02.06.2017 (τ.Β'). 

Στην Ετήσια Έκθεση του ΑΣΕΠ έτους 2016 που 
δημοσιεύθηκε στο Φ.Ε.Κ. 1935/02.06.2017 (τ.Β') και ει¬ 
δικότερα στη σελίδα 19611 στο κεφ.: «Συνοπτική παρου¬ 
σίαση της Έκθεσης εκεί που αναφέρονται οι θέσεις που 
προκηρύχθηκαν από το ΑΣΕΠ: «...Μέσα στο 2016 προκη¬ 
ρύχθηκαν από το ΑΣΕΠ 5.584* θέσεις μονίμων υπαλλή¬ 
λων,. ...» τίθεται στον αριθμό των θέσεων υποσημείωση η 
οποία έχει το παρακάτω περιεχόμενο: «Στον αριθμό αυτό 
περιλαμβάνονται και οι 2706 θέσεις οι οποίες αφορού¬ 
σαν στους επιτυχόντες του γραπτού διαγωνισμού του 
ΑΣΕΠ έτους 1998 και οι οποίες προκηρύχθηκαν από το 
Υπουργείο Εσωτερικών και Διοικητικής Ανασυγκρότη¬ 
σης σε συνεργασία με τον ΑΣΕΠ». 

Αθήνα, 7 Ιουνίου 2017 
Ο Πρόεδρος 

ΙΩΑΝΝΗΣ ΚΑΡΑΒΟΚΥΡΗΣ 

